Mārciena (stacija)

Mārciena ir dzelzceļa pieturas punkts līnijā Pļaviņas—Gulbene. Atrodas Madonas novada Mārcienas pagastā. Mārcienā pietur dīzeļvilcieni maršrutos Rīga—Madona un Rīga—Gulbene. Mārcienā var notikt arī kravas operācijas, jo tajā ir 3 kravas pievedceļi SIA “CEMEX” beramkravu pārkraušanas terminālam. Tomēr Mārciena nav dzelzceļa stacija, jo tajā no pievedceļiem ir tikai viens pieslēgums galvenajam ceļam (nav pilnvērtīgu sliežu izvērsumu), tādējādi Mārciena ir dzelzceļa kravas punkts (viens no diviem Latvijā, otrs ir Valka).

Kopš 2021. gada 1. jūnija atjaunota regulāra pasažieru satiksme caur Mārcienu līdz Gulbenei piektdienās, sestdienās un svētdienās, bet atpakaļ uz Rīgu divreiz sestdienās un vienu reizi svētdienās.Sabiedriskā transporta padome tiek iepazīstināta ar rīcības plānu vilcienu kustības apstāšanās gadījumā; lemj par vilcienu reisu pagarināšanu līdz Madonai un GulbeneiNodrošinot pasažieriem iespēju ātrāk, ērtāk un lētāk nokļūt galamērķī, no 1. jūnija vilciens līdz Madonai kursēs katru dienu, bet līdz Gulbenei – nedēļas nogalēs Savukārt līdz Madonai caur Mārcienu vilciens kursē katru dienu.

PārvadātājsMaršrutsSituācijaKursē "Pasažieru Vilciens"Rīga - MadonaSpēkā 1,2,3,4,-,6,7Madona - RīgaSpēkā 1,2,3,4,5,-,7 "Pasažieru Vilciens"Rīga - GulbeneSpēkā -,-,-,-,5,6,7Gulbene - RīgaSpēkā -,-,-,-,-,6,7

 Vēsture 
Stacija Mārcienā ierīkota reizē ar dzelzceļa līnijas Pļaviņas—Valka uzbūvēšanu.T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 110. lpp.  Ir saglabājusies sākotnējā stacijas koka ēka, kaut arī vēlāk apmūrēta ar ķieģeļiem. Mūsdienās (2025) stacijas ēka netiek izmantota un ir izlikta pārdošanā.«Latvijas dzelzceļš» pārdod vēsturisku staciju Madonas novadā

Latvijas PSR laikā līdz 1957. gadam no stacijas izbūvēja 3 km garu atzaru uz Mārcienas kara bāzi, kurā vēlāk izveidoja slepenu bezpilota lidmašīnu vadības centru (),wikimapia.org kuru demontēja pēc Krievijas Federācijas armijas izvešanas 1994. gadā. Vēlāk stacijas sliežu ceļi nojaukti un tā pārveidota par pieturas punktu. 2009. gadā no jauna uzbūvēti termināla pievedceļi SIA CEMEX betona ražotnei.Dzelzceļa būvobjekti, kas pieņemti ekspluatācijā, 25. lpp.

Līdz 2014. gada 20. decembrim caur Mārcienu bija regulāra satiksme maršrutā Rīga—Gulbene (sākot no 2015. gada, tikai atsevišķi reisi uz Gulbeni pēc īpaša rīkojuma).2015./ 2016.gada vilcienu kustības saraksts, kas stājas spēkā no 13. decembra

Kopš 2015. gada 2. februāra dīzeļvilciens Rīga—Madona kursēja tikai 2 reizes nedēļā — piektdienas un svētdienas vakaros, bet atpakaļ no Madonas uz Rīgu sestdienas un pirmdienas agros rītos.

2018. gadā caur Mārcienu kursēja arī maršruta Rīga—Gulbene—Rīga reiss 1. septembrī uz pasākumiem "Bānīša svētki", "Bānītim 115" un izglītojošā un interaktīvā centra "Dzelzceļš un Tvaiks" atvēršana Gulbenes dzelzceļa stacijā.STP kārtējās sēdes protokols Nr. 1, 2018. gada 5. janvārī

2019. gadā caur Mārcienu notika 3 dīzeļvilciena Rīga—Madona—Gulbene reisi: 18. maijā, 27. jūlijā un 7. septembrī (uz Bānīša 116. gadadienas svētkiem).Sabiedriskā transporta padomes lēmums Nr. 4, 2018. gada 14. decembrī

Kopš 2019. gada 8. jūnija Madonas virzienā caur Mārcienu bija izmainīts kustības saraksts — uz Madonu piektdienu vakaros, atpakaļ uz Rīgu sestdienu rītos, bet svētdienās reiss turp un atpakaļ.

2020. gadā caur Mārcienu notika 2 dīzeļvilciena Rīga—Madona—Gulbene reisi: 25. jūlijā (uz Gulbenes pilsētas svētkiem) un 5. septembrī (uz Bānīša 117. gadadienas svētkiem).Sabiedriskā transporta padomes lēmums Nr. 1, 2020. gada 28. februārī

 Attēlu galerija 

 Atsauces 

 Ārējās saites 

 Mārcienas stacija PSRS Ģenerālštāba topogrāfiskajā kartē 
 Mārcienas stacijas fotogrāfijas 
 Mārcienas stacija 20. gadsimta sākumā
 Mārcienas preču termināls (video)
 Speciālais tūristu vilciens brauc cauri Mārcienas stacijai (video)


Kategorija:Dzelzceļa stacijas Latvijā
Stacija
Kategorija:Dzelzceļa līnijas Pļaviņas—Gulbene stacijas un pieturas punkti